ວິກິດການດ້ານການທູດ ຮຸນແຮງຂຶ້ນ ກ່ຽວກັບຖ້ຽວບິນ MH17 ຕົກ (ສະໄລດ໌/ວີດີໂອ)
ລະດັບຄວາມເຄ່ງຕຶງ ເພີ້ມທະວີຂຶ້ນ ຢູ່ໃນປະຊາຄົມນາໆຊາດ ກ່ຽວກັບວ່າ ຄວນຈະຖິ້ມໂທດໃສ່ໃຜ ເລື້ອງເຮືອບິນມາເລເຊຍ ຕົກຢູ່ ຢູເຄຣນ.
ເຮືອບິນຂອງສາຍການບິນມາເລເຊຍ ທີ່ຕົກ ຢູ່ໃນພາກຕາເວັນ ອອກຂອງຢູເຄຣນ ກຳລັງດຶງດູດປະຕິກິລິຍາຈາກບັນດາຜູ້ນຳ ໃນທົ່ວໂລກ ພ້ອມໆກັບຄວາມສົງໄສທີ່ທະວີຄູນຂຶ້ນ ທີ່ວ່າເຮືອ ບິນຖືກລູກສອນໄຟຂີປະນາວຸດຍິງຕົກນັ້ນ ຄວາມເຄ່ງຕຶງກໍທະວີ ຄູນຂຶ້ນນັບມື້ເຊັ່ນກັນ ຢູ່ໃນປະຊາຄົນນາໆຊາດ ກ່ຽວກັບວ່າຜູ້ໃດ ເປັນຜູ້ກະທຳຜິດໃນເລື້ອງນີ້ Henry Ridgwell ຜູ້ສີ່ຂ່າວວີໂອ ເອ ມີລາຍງານຈາກລອນດອນ ຊຶ່ງດາຣາຈະນຳມາສະເໜີທ່ານ ຢາຍຊະຊາຍຢູ່ທົ່ວເຂດຂັດແຍ້ງ ໃນພາກຕາເວັນອອກຂອງ ຢູເຄຣນນັ້ນ ເຫັນໄດ້ຊັດວ່າເປັນເຄື່ອງຂອງແລະສົມບັດຂອງ ພົນລະເຮືອນຜູ້ບໍລິສຸດ ຈຳນວນ 298 ຄົນ ທີ່ມີທັງພວກໄປ ທ່ອງທ່ຽວພັກຜ່ອນ ພວກເດີນທາງໄປທຸລະກິດ [aofkຄອບຄົວ ແລະຈຸບິນ ຊຶ່ງປະກົດວ່າ ເຂົາເຈົ້າໄດ້ຮັບເຄາະຈາກການຂັດແຍ້ງກັນ ລະຫວ່າງກຳລັງຂອງຢູເຄຣນ ແລະພວກກະ ບົດນິຍົມຣັດເຊຍ ທີ່ສູ້ລົບກັນຢູ່ພື້ນດິນ ລຸ່ມເສ້ນທາງຂອງເຮືອບິນຂອງພວກເຂົາເຈົ້າເຖິງ 10,000 ແມັດ ເມື່ອພິຈາລະນາເຖິງລະດັບຄວາມສູງຂອງເຮືອບິນແລ້ວ ບັນດານັກວິເຄາະທະຫານສົງ ໄສວ່າ ຄົງຈະແມ່ນລູກສອນໄຟ BUK ລຸ່ນ SA-11 ທີ່ເຮັດຢູ່ຣັດເຊຍ ທີ່ຖືກນຳໃຊ້ຍິງ ເຮືອບີນລຳນັ້ນ ຕົກ ມີພາບວີດີໂອ ທີ່ກະຊວງພາຍໃນຂອງຢູເຄຣນ ນຳອອກເຜີຍແຜ່ ທີ່ກ່າວກັນວ່າ ສະແດງ ໃຫ້ເຫັນລົດທີ່ເປັນຖານຍິງລູກສອນໄຟ ‘BUK’ ກຳລັງແລ່ນມຸ່ງໜ້າໄປທາງຊາຍແດນ ຣັດເຊຍ ຈາກເຂດທີ່ຢູ່ໃຕ້ການຄວບຄຸມຂອງພວກກະບົດ ແລະລູກສອນໄຟລູກນຶ່ງໃນ ຈຳນວນ 4 ລູກ ຫາຍໄປ ປະທານາທິບໍດີສະຫະລັດ ທ່ານ Barack Obama ເອີ້ນເຫດການດັ່ງກ່າວນີ້ວ່າ ໜ້າ ໂກດແຄ້ນເປັນທີ່ສຸດ ທ່ານໂອບາມາກ່າວວ່າ: ສ່ວນນາຍົກລັດຖະມົນຕີຢູເຄຣນນັ້ນ ຖິ້ມໂທດໂດຍກົງ ໃສ່ພວກຢາກແບ່ງແຍກດິນ ແດນ ທີ່ໄດ້ຮັບການໜູນຫລັງຈາກຣັດເຊຍ ທ່ານເວົ້າວ່າ: ປະທານາທິບໍດີຣັດເຊຍ ທ່ານ Vladimir Putin ປະຕິເສດວ່າ ຣັດເຊຍບໍ່ໄດ້ມີສ່ວນ ພົວພັນໃດໆນຳເລື້ອງນີ້ ແລະຖິ້ມໂທດໃສ່ຢູເຄຣນວ່າ ເປັນຝ່າຍເຮັດໃຫ້ເຮືອບິນຕົກ ທ່ານ Putin ເວົ້າວ່າ: ນີ້ແມ່ນໂສກນາດຕະກຳຄັ້ງທີສອງ ທີ່ໄດ້ເກີດແກ່ສາຍການບິນມາເລເຊຍ ໃນປີນີ້ ຫລັງ ຈາກ ທີ່ຖ້ຽວບິນ MH370 ໄດ້ຫາຍສາບສູນໄປໃນເດືອນມີນາຕົ້ນປີນີ້ ນາຍົກລັດຖະມົນ ຕີມາເລເຊຍ ທ່ານ Najib Razak ກໍໄດ້ຮຽກຮ້ອງ ເພື່ອຄວາມຍຸດຕິທຳເຊັ່ນກັນ ທ່ານ Razak ເວົ້າວ່າ: ໃນຈຳນວນພວກເຄາະຮ້າຍທັງໝົດ 298 ຄົນນັ້ນ 189 ຄົນແມ່ນພົນລະເມືອງປະເທດ ເນເທີແລນດ໌ ທ່ານ Mark Rutte ນາຍົກລັດຖະມົນຕີເນເທີແລນດ໌ ສັນຍາວ່າຈະດຳ ເນີນການສືບສວນສອບສວນຢ່າງເຕັມທີ່ ທ່ານ Rutte ເວົ້າວ່າ: ຜູ້ໂດຍສານປະມານ 100 ຄົນ ເທິງເຮືອບິນລຳນັ້ນ ແມ່ນກຳລັງເດີນທາງໄປຮ່ວມກອງ ປະຊຸມ AIDS ທີ່ປະເທດ Australia ນາຍົກລັດຖະມົນຕີອອສເຕຣເລຍ ກ່າວວ່າ ຈະຕ້ອງບໍ່ປ່ອຍໃຫ້ຣັດເຊຍ ຂວາງທາງການສືບສວນສອບສວນຢ່າງເຕັມທີ່ ການຂັດແຍ້ງກັນໃນຢູເຄຣນ ໄດ້ແຕະຕ້ອງເຖິງ ທຸກຈອກທຸກແຈຂອງໂລກ ໂດຍສ້າງ ຄວາມເສຍຫາຍແກ່ຊີວິດມະນຸດ ຢ່າງໃຫຍ່ຫລວງຈົນໜ້າຕົກໃຈ ນອກນັ້ນແລ້ວ ກໍອາດສາມາດສ້າງຄວາມເສຍຫາຍທາງການທູດ ຢ່າງສູງໄດ້ເຊັ່ນກັນ